da da da da en da en da da da da da kn sv da da da en da da da da da nb
1 stk. Plakat 'Danmark for Folket 1934 - Pragmatik' – Partibutikken
Denne plakat er 1 af 7 plakater, der er replika af den kunstneriske udsmykning i Socialdemokratiets gruppeværelse på Christiansborg udarbejdet af den danske kunstner Jacob Brostrup.
Plakaten er én af 7 der skildrer arbejderbevægelsens, Danmarks og Socialdemokratiets historie siden 1871.
Størrelse: 70 x 50 cm.
'Danmark for Folket 1934 - Pragmatik'
Billedet skildrer tiden 1921-1939. I 1924 kunne Socialdemokratiet først gang danne regering - og Danmark leverede verdens første kvindelige minister i en demokratisk regering. Regeringen sad kun kort, men i 1929 kunne Stauning og Socialdemokratiet igen danne regering - denne gang med Det Radikale Venstre som partner. Dén regering sad til 1940 og gennemførte markante reformer. Én af dem var socialreformen af 1933, som gjorde socialhjælp til en rettighed for borgerne, og ikke en almisse man skulle tigge kommunen om. De store reformer var gennemført i et bredt samarbejde hen over midten i Folketinget. De skulle holde. Med programmet 'Danmark for Folket,' som Stauning selv havde skrevet, fastslog Socialdemokratiet, at det var et folkeparti for alle dele af den danske befolkning, selvom man indiskutabelt udsprang af arbejderklassens trængsler. Der blev skabt store anlægsarbejder som Lillebæltsbroen og S-togsnettet. Med sloganet "Stauning - eller Kaos!" fik Socialdemokratiet i 1935 46,1 % af stemmerne, og var en demokratisk bastion mod de totalitære trusler fra kommunister og nazister.
© 2022, Partibutikken Drevet af Shopify